recursal/SuperWikiNEXT-32B huggingface dataset:
**சாம்பல் தகைவிலான்** (Ashy Woodswallow, *Artamus fuscus*) என்பது தெற்கு ஆசியாவில் காணப்படும் தகைவிலான் வகை பறவையாகும். ஏனைய தகைவிலான் பறவைகள் போன்று இது குறுகிய வளைந்த அலகினையும், சிறிய, சதுரமான வாலையும் நீண்ட சிறகினையும் கொண்டது. இது கம்பிகள், உயர் மின்கம்பிகள், உயரமான பட்டுப்போன மரங்கள், அல்லது உயரமான பனை வகை மரங்களில் கூட்டமான காணப்படும்.

பரவல்
-----

இந்தியத் துணைக்கண்டத்தின் பெரும்பகுதி (வடமேற்குப் பகுதி நீங்கலாக), தெற்கே இலங்கை வரை; கிழக்கே மியன்மார், தென்/தென்கிழக்கு சீனா (ஹைனான் உட்பட) வரை; தாய்லாந்து, இந்தோசீனா வரையிலுள்ள பகுதிகள்.

வாழ்விடம்
---------

மரங்களடர்ந்த. திறந்த வெளிகள், குறிப்பாகப் பனை மரங்களுள்ள வெளிகள்; வேளாண்மை செய்யும் பகுதிகள்; 2100 மீட்டர் வரை காணப்படும்.

இனப்பெருக்கம்
-------------

**இனப்பெருக்கக் காலம்**: மார்ச்சு முதல் சூலை வரை;

**கூடு**: சல்லிவேர்கள், நார்ப்பொருள்களால் ஆன ஆழம் அதிகமில்லாத கிண்ணம். பனையின் நடுமரத்திலிருந்து மட்டை பிரியும் இடத்தில், தரையிலிருந்து ஏறக்குறைய 12 மீ உயரம் வரையில், கூடு கட்டும். உயர் மின்னழுத்தக் கோபுரங்களிலும் கூடு வைக்கும். ஓர் ஈட்டில் 2 முதல் 2 முட்டைகள் வரை இடும்.

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Artamus fuscus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2012.1* (பன்னாட்டு இயற்கைப் பாதுகாப்புச் சங்கம்).. பார்த்த நாள்: 16 July 2012.
2. ↑  "Birds of the world -- Ashy Woodswallow -- Distribution". .
3. ↑  "BOW -- Breeding". .
பிபிசி பாரசீக மொழித் தொலைக்காட்சியின் வழங்குனர்கள்: மஜீத் அப்சர், ராணா ரகிம்பூர், 2017
**பிபிசி பாரசீக மொழித் தொலைக்காட்சி** (பாரசீக மொழி: تلویزیون فارسی بی‌بی‌سی‎ Televizion-e Fârsi-ye BBC) என்பது பிபிசியின் பாரசீக மொழி செய்தித் தொலைக்காட்சி ஆகும். 14 சனவரி 2009 முதல் இந்தத் தொலைக்காட்சி செயல்பட்டு வருகிறது. செய்மதி வழியாக ஒளிபரப்பப்படும் இத்தொலைக்காட்சியானது இணையவழியாகவும் கிடைக்கிறது. ஈரான், ஆப்கானித்தான், தஜிகிஸ்தான், உசுபெக்கிசுத்தான் ஆகிய நாடுகளில் வாழும் பாரசீக மொழியைப் பேசும் சுமார் 120 மில்லியன் மக்களை சென்றடையும் நோக்கில் இந்தத் தொலைக்காட்சி செயல்படுகிறது. 

ஈரான் அரசு இச்சேவையின் பணியாளர்களையும் அவர்களின் குடும்பத்தாரையும் தொல்லைக்கு ஆளாக்கி, அச்சுறுத்தும் செயல்பாடுகள் தொடர்ந்து நடக்கின்றன.

வரலாறு
------

ஐக்கிய இராச்சியத்தின் வெளிநாட்டு காமன்வெல்த் அலுவலகம் ஆண்டுதோறும் 15 மில்லியன் பவுண்டு நிதியை ஒதுக்குகிறது. , இத்தொலைக்காட்சி சார்பற்ற ஊடகமாக இயங்குவதாக அறிவிக்கப்பட்டுள்ளது. எனினும், ஈரான் நாட்டின் சில ஊடக அமைப்புகள் இந்தத் தொலைக்காட்சியை பிரித்தானிய அரசின் கொள்கைப் பரப்புக் கருவியாக குற்றஞ்சாட்டுகின்றன. ஈரான் அரசு தான் வெளியிட்டுள்ள அறிக்கையொன்றில், ஐயத்திற்குரியதாகவும் சட்டத்திற்குப் புறம்பானதாகவும் இருப்பதாக குற்றஞ்சாட்டியுள்ளது. இசுலாமியக் குடியரசின் நலங்களுக்கு எதிராக இந்தத் தொலைக்காட்சி செயல்படுவதாகவும் ஈரான அரசு குற்றஞ்சாட்டுகிறது.

2017 ஆம் ஆண்டு நவம்பர் மாத நிலவரப்படி, பிபிசி பாரசீக மொழித் தொலைக்காட்சியானது 13 மில்லியன் ஈரானிய நேயர்களைக் கொண்டுள்ளது.

மேற்கோள்கள்
-----------

1. ↑  "BBC Awaits response to Persian TV". BBC. 2009-01-14. .
2. ↑  "Iran's threats to BBC Persian staff must be confronted". *The Guardian*. .
3. ↑  "Iran accused of intimidating BBC Persian staff". BBC. .
4. 1 2  Marrin, Minette (2009-01-14). "Bridging the Persian gulf". *The Times* (London). .
5. ↑  Foreign and Commonwealth Office; The British Broadcasting Corporation (2006-07-01). "Broadcasting Agreement for the Provision of the BBC World Service". BBC/FCO. .
6. ↑  "Iranian website alleges British government influence in BBC Persian TV". ZIBB. 16 January 2009. .  
[*தொடர்பிழந்த இணைப்பு*]
7. ↑  "Why has Iran imprisoned Nazanin Zaghari-Ratcliffe?". *The Economist*. 16 November 2017. .
**அகதப்பாடி லட்சுமி நாராயணசுவாமி கோயில்** தமிழ்நாட்டில் தர்மபுரி மாவட்டம், அகதப்பாடி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் முக்கிய திருவிழா நடைபெறுகிறது.

அமைவிடம்
--------

இக்கோயிலானது தர்மபுரியில் இருந்து ஓகேனக்கல் செல்லும் வழியில் 7 கி,மீ தொலைவில் உள்ளது. கோயில் நடை காலை 6.30 முதல் 1.15 வரையிலும், மாலை 4 முதல் 8 வரை திறந்துள்ளது.

படவரிசை
-------

* 
* 
* 
* 
*

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**செய்ப்பூர் மெட்ரோ** என்பது இராஜஸ்தான் மாநிலத்தில் உள்ள செய்ப்பூர் நகரத்தின் போக்குவரத்து தேவைக்கான ஒரு திட்டம் ஆகும். இந்த திட்டத்தின்படி மின்சாரத் தொடருந்துகள் அதற்கென உருவாக்கப்பட்டுள்ள இருப்புப் பாதைகளில் தனியே இயக்கபடும்.இவ்வாறு உருவாக்கப்படும் இருப்பு வழிகளின் தண்டவாளங்கள், மேம்பாலங்கள் அல்லது நிலத்தடியில் கட்டப்படும். இந்த திட்டத்தின் கட்டுமானப் பணிகள் தற்போது நடைபெற்று வருகின்றன. இந்தத் திட்டத்தின் முதல் பகுதியின் கட்டுமானப் பணிகள் ,மானசரோவரிலிருந்து சந்த்போலே பசார் வரை உள்ள 9.2 கி.மீ தூரம், நவம்பர் 13, 2010 அன்று ஆரம்பிக்கப்பட்டது. சரியான காலவரம்புக்குள் முடித்தால் இது இந்தியாவின் ஐந்தாவது மெட்ரோவாக (கொல்கத்தா மெட்ரோ, தில்லி மெட்ரோ, நம்ம மெட்ரோ, குர்கோன் மெட்ரோ ) இருக்கும்.

மேற்கோள்கள்
-----------

1. ↑  "Jaipur: Metro project to begin on Saturday". *NDTV*. 12 November 2010. .

வெளியிணைப்புகள்
---------------

* Revised Detailed Project Report on Jaipur Metro by DMRC பரணிடப்பட்டது 2012-03-23 at the வந்தவழி இயந்திரம்
* Jaipur Metro Rail Corporation – official site பரணிடப்பட்டது 2014-12-20 at the வந்தவழி இயந்திரம்
**குந்தாபுரா** (கன்னடம்:ಕುಂದಾಪುರ) (ஆங்கிலம்:Kundapura) என்பது இந்தியாவின், கர்நாடக மாநிலத்தில் உள்ள ஒரு கடற்கரை நகரம் ஆகும். இந்த நகரத்தை குந்தாபுரா நகராட்சி மன்றம் நிர்வகிக்கிறது. மேலும் இந்த நகரின் வட்டாட்டாச்சியும் குந்தாபுரா நகரேயாகும்.

வரலாறு
------

**குந்தாபுரா நகரம்** இப் பெயர் இப் பகுதியை ஆட்சி செய்த **குந்தாவர்மா** மன்னரின் பெயரிலிருந்து பெறப்பட்டிருக்கலாம். மேலும் பஞ்சகங்கவள்ளி ஆற்றின் அருகே குந்தாவர்மனால் கட்டப்பட்ட குந்தேசுவர் கோயிலைக் காணலாம். கன்னடத்தில் குந்தா என்றால் தூண் என்றும் புரா என்றால் நகரம் என்று பொருள். தூண்களின் மூலம் கட்டப்படும் வீடுகள் பாரம்பரிய முறையை குறிக்கிறது. குந்தாபுரா நகரின் மூன்று பக்கங்களிலும் தண்ணீரால் சூழப்பட்டுள்ளது. வடக்கே பஞ்சகங்கவள்ளி ஆறும், கிழக்கே கலா​​கர் ஆறு உள்ளது. மேற்கே **கொடியில்** கடற்கழி மற்றும் அரபிக்கடலால் சூழ்ந்துள்ளது.

மக்கள் வகைப்பாடு
----------------

இந்திய மக்கள் தொகை கணக்கெடுப்பு 2001 ஆம் ஆண்டின் படி இந்த நகரில் 30,444 மக்கள் இங்கு வசிக்கின்றார்கள். இவர்களில் 14,840 ஆண்களும், 15,604 பெண்களும் ஆவார்கள். குந்தாபுரா நகர மக்களின் சராசரி எழுத்தறிவு 92% ஆகும், இதில் ஆண்களின் கல்வியறிவு 94%, பெண்களின் கல்வியறிவு 88% ஆகும். இது இந்திய தேசிய சராசரி கல்வியறிவான 59.5% விடக் கூடியதே. குந்தாபுரா நகர மக்கள் தொகையில் ஆறு வயதுக்குட்பட்டோர் 2,614 பேர் ஆவார்கள்.

போக்குவரத்து
------------

குந்தாபுரா நகரின் வழியாக இந்தியாவின் மும்பை அருகே உள்ள பன்வேல் நகரையும், கேரளாவில் உள்ள கொச்சி நகரையும் இணைக்கும் தேசிய நெடுஞ்சாலை 17 இந்த நகரின் வழியே அமைந்துள்ளது. இந்த நெடுஞ்சாலையானது நகரங்கள் மற்றும் பல்வேறு மாநிலங்களின் நகரங்களையும் இணைக்கிறது. மேலும் குந்தாபுரா நகரிலிருந்து சுமார் 87 கிலோமீட்டர் (54 மைல்) தொலைவில் மங்களூர் சர்வதேச விமான நிலையம் உள்ளது. மேலும் மும்பை இருந்து மங்களூர் வழியாக இயங்கும் கொங்கண் இருப்புப்பாதை, இணைக்கப்பட்டுள்ளது. இதன் தொடருந்து நிலையம் நகரில் இருந்து சுமார் 4 கிலோ மீட்டர் (2.5 மைல்) துலைவில் உள்ளது.

ஆதாரங்கள்
---------

1. ↑  "குந்தாபுரா நகரின் வரலாற்றுக் குறிப்புகள்" (in கன்னடம் மற்றும் ஆங்கிலம்). கர்நாடக அரசு.. பார்த்த நாள்: மே 31, 2014.
2. ↑  பெர்டின்யாண்ட் கிட்டெல் (1999). *கன்னடம் மற்றும் ஆங்கிலம் அகராதி*. ஆசியக் கல்விச் சேவைகள். பக். 441. பன்னாட்டுத் தரப்புத்தக எண்:81-206-0049-5. .
3. ↑  குந்தாபுரா, கர்நாடகம், (2001), *2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை*, குந்தாபுரா நகரம், உடுப்பி மாவட்டம், கர்நாடகம்.: இந்திய அரசு, retrieved மே 1 , 2014 `{{citation}}`: Check date values in: `|accessdate=` (help)CS1 maint: extra punctuation (link) CS1 maint: multiple names: authors list (link)

வெளியிணைப்பு
------------

விக்கிமீடியா பொதுவகத்தில்,  
 ***குந்தாபுரா***   
என்பதின் ஊடகங்கள் உள்ளன.
**ஈசுவர் மாணிக்கியா** (Ishwar Manikya)16 ஆம் நூற்றாண்டின் இறுதியில் திரிபுரா இராச்சியத்தின் மாணிக்கிய வம்ச ஆட்சியாளராக இருந்தார்.

வரலாறு
------

1600 ஆம் ஆண்டில் முதலாம் இராசதர் மாணிக்கியா வின் மரணத்திற்குப் பிறகு, அரியணைக்கு அடுத்ததாக சில குழப்பங்கள் ஏற்பட்டதாக நம்பப்படுகிறது. வரலாற்றாசிரியர் ஜெய் பிரகாஷ் சிங், பழைய மன்னரின் வாரிசான யசோதர் மாணிக்கியாவின் அசுபமான சாதகக் குறிப்பு, பிரபுக்கள் அவரை மன்னராக ஏற்றுக்கொள்ளத் தயங்கியது என்று கூறுகிறார். அத்தகைய சூழ்நிலையின் மூலம் ஈசுவர் மற்றும் மற்றொரு தனிநபரான வீரபத்ர மாணிக்கியா ஆகியோர் அரியணைக்கு போட்டி போட்டனர். இருப்பினும் இவர் வெற்றிகரமாக ஆட்சியைப் பிடித்தார்.

இவரது அசல் பெயரும் (ஈசுவர் மாணிக்கியா என்ற பெயரே தத்தெடுக்கப்பட்டது) முந்தைய அரசனுடனான உறவும் தெரியவில்லை. இவர் யசோதரின் சகோதரராக இருந்திருக்க வாய்ப்பு உள்ளது. மாற்றாக, இராசதரின் இளைய சகோதரரான அமரதுர்லபாவாக இருக்கலாம். இவர் அமர் மாணிக்கியாவின் கீழ் அரக்கான் போர்களில் புகழ்பெற்ற வீரராக இருந்திருக்கலாம்.  இல்லையெனில், இவர் ஆளும் வம்சத்தின் இணை கிளையைச் சேர்ந்தவராகவும் இருக்கலாம். 

இவரது பெயரில் நாணயங்கள் அச்சிடப்பட்டன. நடைமுறையில் இவரைப் பற்றி எதுவும் தெரியவில்லை என்றாலும், இவரது பெயர் திரிபுரா அரச வரலாற்று நூலான *ராஜ்மாலா*வில் தவிர்க்கப்பட்டது.  இறுதியில் பிரபுக்களிடமிருந்து ஆதரவைக் கண்டறிந்து முன்பு அரியணை ஏறிய யசோதருக்கு ஆதரவாக சில மாத ஆட்சிக்குப் பிறகு இவர் வெளியேற்றப்பட்டார்.

சான்றுகள்
---------

1. ↑  Singh, Jai Prakash (1980). *Coinage of Bengal and Its Neighbourhood*. Numismatic Society of India, Banaras Hindu University. பக். 34. .
2. ↑  Roychoudhury, Nalini Ranjan (1983). *Tripura through the ages: a short history of Tripura from the earliest times to 1947 A.D.*. Sterling. பக். 24. .
3. ↑  Chatterji, Suniti Kumar (1998). *Kirata-Jana-Krti- The Indo-Mongoloids: their contribution to the history and culture of India*. The Asiatic Society. பக். 218. .
4. ↑  Roychoudhury, Nalini Ranjan (1983). *Tripura through the ages: a short history of Tripura from the earliest times to 1947 A.D.*. Sterling. பக். 24. . Roychoudhury, Nalini Ranjan (1983).
5. ↑  Singh, Jai Prakash (1980). *Coinage of Bengal and Its Neighbourhood*. Numismatic Society of India, Banaras Hindu University. பக். 34. . Singh, Jai Prakash (1980).
பாஞ்ச் ஆற்றின் வான்பரப்புக் காட்சி
**பாஞ்ச் ஆறு** அல்லது **பியான்ச் ஆறு** (**Panj** (பாரசீக மொழி: رودخانه پنج‎) (/ˈpɑːndʒ/; தாஜிக்: Панҷ, پنج), also known as *Pyandzh* or *Pyanj* (derived from its Russian name "Пяндж"), இது ஆமூ தாரியா ஆற்றின் துணை ஆறு ஆகும். பஞ்ச் ஆற்றின் நீளம் 921 கிலோமீட்டர்கள் (572 mi) மற்றும் வடிநிலப் பரப்பு 114,000 சதுர கிலோமீட்டர்கள் (44,000 sq mi) ஆகும்.இந்த ஆறு ஆப்கானித்தானையும், தஜிகிஸ்தானை பிரிக்கும் எல்லையாக அமைந்துள்ளது. ஆப்கானித்தானின் வக்கான் மாவட்த்தின் வடக்கில் பாமிர் ஆறு மற்றும் வக்கான் ஆறுகள் கலந்து பஞ்ச் ஆறு உற்பத்தியாகிறது. பின்னர் பஞ்ச் ஆறு மேற்கில் பாய்ந்து ஆப்கானித்தான் மற்றும் தஜிகிஸ்தான் நாடுகளின் எல்லைகளாக அமைகிறது. பின்னர் பஞ்ச் ஆறு தஜிகிஸ்தான் நாட்டின் கோருனோ-பதகுசான் தன்னாட்சி மாகாணத்தின் தலைமையிட நகரமான கோரோக் வழியாக பாய்கிறது. இவ்விடத்தில் பர்தாங் ஆறு பஞ்ச் ஆற்றுடன் கலக்கிறது. பின்னர் பஞ்ச் ஆறு தென்மேற்காக பாய்ந்து நடு ஆசியா மிகப்பெரிய ஆறான ஆமூ தாரியாவுடன் கலக்கிறது.

பஞ்ச் ஆறு

மேற்கோள்கள்
-----------

1. ↑  "Lower part of Pyandj River". .
2. ↑  Пяндж (река), Great Soviet Encyclopedia
3. ↑  
"Pyanj River Basin Project". Asian Development Bank. .
4. ↑  Pamir River
கைவராவில் உள்ள சிறீ யோகி நாராயணப்பா மடம்
**கைவாரா** (Kaiwara) என்பது இந்தியாவின் கர்நாடக மாநிலத்தின் பெங்களூருக்கு வடகிழக்கில் அமைந்துள்ள சிக்கபள்ளாபூர் மாவட்டத்தில் உள்ள ஒரு சிறிய நகரமாகும். கர்நாடகாவின் தலைநகரமான பெங்களூருக்கு சுமார் 65 கி.மீ தொலைவில் அமைந்துள்ளது. கர்நாடகாவின் சிந்தாமணி என்ற ஊர் பகுதியின் அருகிலுள்ள வட்டத் தலைநகரமாகவும், ஒரு வணிக மையமாகவும் இருக்கிறது.

புள்ளிவிவரங்கள்
---------------

2001 இந்திய மக்கள் தொகை கணக்கெடுப்பின்படி, இந்த ஊரின் மக்கள் தொகை 5,488 ஆகும். இதில் 2,792 ஆண்களும் மற்றும் 2,696 பெண்களும் அடங்குவர்.

யோகி நாராயணப்பா மடம்
--------------------

இந்த ஊரில் பிரபலமான கைவாரா நாராயண தாத்தா என அழைக்கப்படும் யோகி நாராயணப்பா (கி.பி 1730-1840) என்னும் துறவி இங்குள்ள ஒரு குகையில் தியானம் செய்தவர் இவரது மடத்திற்காக இந்த ஊர் பெயர் பெற்றது. மடாலயத்தில் நன்கு பராமரிக்கப்பட்ட இலவசமாக தங்குமிடமும், உணவும் கிடைக்கிறது. விஷ்ணுவின் அவதாரமான அமரா நாராயணசுவாமியைப் புகழ்ந்து நாராயணப்பா கன்னடம் மற்றும் தெலுங்கு ஆகிய இரண்டு மொழிகளிலும் கவிதைகளை இயற்றினார். இவரது படைப்புகளில் "அமரநாராயண சதகம்", "காலாக்னனா", "பிரமானந்த்புரி சதகம்" ஆகியவை அடங்கும். இதில் இவர் யோகக் கலையின் அனைத்து நுணுக்கங்களையும் விளக்குகிறார். இவரது கீர்த்தனைகள் கர்நாடகவின் புகழ்பெற்ற புரந்தரதாசர், கனகதாசர் போன்றோரின் கீர்த்தனைகளுடன் ஒப்பிடத்தக்கவை. இன்றைய ஆந்திராவின் வேமனா கவி, வீர பிரம்மேந்திர சுவாமி, இன்றைய கர்நாடகாவின் சர்வக்ஞர் போன்றாரால் தாத்தையா செல்வாக்குப் பெற்றதாகத் தெரிகிறது.

ஆர்வமுள்ள இடங்கள்
-----------------

கைவராவில் உள்ள சுவாமி நாராயண ஆசிரமம் ஒன்று இங்குள்ளது. மேலும் இது ஒரு யாத்திரை மற்றும் சுற்றுலா தலமாக மாறியுள்ளது. இங்குள்ள ஒரு குகையின் பக்கத்திலுள்ள வைகுந்தம் (கோயில்), அமரநாராயணசுவாமி கோயிலும், வீமன் பகாசூரனைக்ன் கொன்றதாகக் கருதப்படும் மலையடிவாரமும் இங்குள்ள குறிப்பிடத்தக்க இடங்களாகும்.

இந்த நகரம் துவபார யுகத்தில் ஏகச்சக்ரபுரம் என்று அழைக்கப்பட்டது. இந்தியாவின் மிகப் பெரிய காவியமான மகாபாரதத்தின் பாண்டவர்கள் தங்கள் வனவாச காலத்தில் (காட்டில் கழித்த காலம்) இங்கு வாழ்ந்தனர். தருமனின் சகோதரரான வீமனால், சிவனுக்கு (பீமலிங்கேசுவரர் கோயில்) அர்ப்பணிக்கப்பட்ட கோவில் ஒன்று இருக்கிறது. கர்நாடக வனத்துறையால் பராமரிக்கப்படும் பூங்கா ஒன்று அருகிலேயே அமைந்துள்ளது.

மேற்கோள்கள்
-----------

1. ↑  "Archived copy". .
2. 1 2  Aravind V.S. "In the caves of Kaiwara, Kailasagiri", *Deccan Herald*, June 8, 2009.
**தலைச்சங்காடு** அல்லது  **திருதலைச்சங்க நாண்மதியம்** எனப்படும் இத்திருத்தலம் மயிலாடுதுறை - தரங்கம்பாடி சாலையில் மயிலாடுதுறையில் இருந்து 18 கி.மி. தூரத்தில் உள்ளது. இங்கு பெருமான் **நாண்மதியப் பெருமாள்** என்ற பெயரில் எழுந்தருளியுள்ளார்.இத்திருத்தலம் வைணவ ஆழ்வார்களால் மங்களாசாசனம் செய்யப்பெற்ற (பாடப்பட்ட) 108 திருக்கோயில்களில் ஒன்று.

அமைந்துள்ள இடம்
---------------

மயிலாடுதுறை – தரங்கம்பாடி சாலையில் மயிலாடுதுறையில் இருந்து 18 கி.மி. தூரத்தில்  **திருத்தலைச்சங்க நான்மதியம்** எனப்படும் இத்திருத்தலம் உள்ளது.

மூலவர், தாயார்
--------------

மூலவர் விமானம்
தலைச்சங்க நாண்மதியத்துள்ளான் , தலைச்சங்க பெருமாள் , நாண்மதியப்பெருமாள் , வெண்சுடர்ப் பெருமாள், நின்ற திருக்கோலம், கிழக்கே திருமுகம். தாயார் தலைச்சங்க நாச்சியார் (சவுந்தர நாயகி) ஆவார்.

தீர்த்தம்
---------

சங்கு தீர்த்தம் (கோயிலுக்கு எதிரில் உள்ளது) .

தல மரம்
-------

புரசு

விமானம்
-------

சந்திர விமானம்.

பெயர்க்காரணம்
-------------

பழந்தமிழர்கள் இயற்கைத் தாவரங்களின் பெயரிலேயே நிலத்திற்கும் அதனை சார்ந்த ஊருக்கும் பெயர் வைத்திருக்கின்றனர் .எனவே தலைச்சங்காடு தலை+சங்கு+காடு என பிரித்து பார்த்தால் பொருள் விளங்கும்.சங்கு பூக்கள் தோட்டங்களில் மிகுதியாகப் பயிரிட்டு இவ்வூர்க் கோயில்களுக்கும், இதனைச் சுற்றியுள்ள கோயில்களுக்கும் மிகுதியாக அனுப்பப்பட்டன. இந்தப் பூந்தோட்டங்களை ஒட்டியே தலைச்சங்காடு என்ற பெயர் உருவாகி இருக்க வேண்டும் எனக் கல்வெட்டுச் செய்தி கூறுகிறது.

தல வரலாறு
---------

சந்திரன் தக்சனின் 27 மகளை திருமணம் செய்தார். ஆனால் ரோஹிணியிடம் மிகுந்த அன்பை செலுத்திவந்தார். இதனை மற்ற 26 மகள்களும் தன தந்தையான தக்கனிடம் கூறி முறையிட்டனர். இதனால் தக்கன் சந்திரனின் அழகு தேயும் படி சாபமளித்தார். சந்திரன் சாப விமோசனத்திற்காக ஸ்ரீரங்கம் , திருஇந்தளூர் போன்ற பல புண்ணிய திருமால் தலங்களுக்கு சென்று அவரை வழிபட்டுவந்தார். கடைசியில் இந்த புண்ணிய தளத்திற்கு வந்து எம்பெருமானை வழிபாட்டு சாப விமோர்ச்சனமும் அடைந்தார். அதனால் இத்தலத்தில் திருமால் சந்திரனை அவனது சாபத்திலிருந்து விடுவித்து அவனை தன் தலையில் சூடினார். இத்தலத்தில் எம்பெருமான் அழகிய சங்கை ஏந்தியபடியால் திருமங்கை ஆழ்வார் இத்தலத்தை தலைச்சங்க நாண்மதியம் என அழைத்தார்.
முன்பு, 40 ஆண்டுகாலம் வழிபாடின்றி இருந்த இத்திருத்தலத்தை வடுக நம்பி சீரமைக்க முயன்று, அவருக்குப் பின்னர் அவரது சீடர் சுந்தர ராமானுஜ தாசர் திருப்பணி செய்து அமைத்த திருக்கோயிலே இப்போதுள்ளது. 11 நவம்பர் 2014இல் குடமுழுக்கு ஆனதற்கான கல்வெட்டு கோயிலில் உள்ளது.

மங்களாசாசனம்
------------

திருமங்கையாழ்வார் இக்கோவிலைப் பற்றி ஒரே ஒரு பாசுரம் இயற்றி உள்ளார். 

கண் ஆர் கண்ணபுரம் ....  

தண் ஆர் தாமரை சூழ் தலைச்சங்க மேல்திசையுள்   

விண்ணோர் நான் மதியை   

விரிகின்ற வெம் சுடரை   

கண் ஆரக் கண்டு கொண்டு கழிக்கின்றது   

இங்கு என்று கொலோ 

(பெரிய திருமொழி)

மேற்கோள்கள்
-----------

1. ↑
ஐதராபாதில்
**சோளப்பட்சி**, **ரோசா மைனா** என அழைக்கப்பெறும் **சூறைக்குருவி** (*Rosy starling*, *Sturnus roseus*) சடர்னிடே குடும்பத்தைச் சேர்ந்த மரத்தை அடையும் பறவையாகும். இது நாகணவாய்ப்புள் குருவியின் பேரினத்தை அடுத்த பேரினமான சடர்னசு பேரினத்தைச் சேர்ந்ததாகும். இந்தியாவில் இது கூடு கட்டி இனப்பெருக்கம் செய்வதில்லை. ஆறிலிருந்து எட்டு முட்டைகள் வரை இட்டு ஆணும் பெண்ணும் சேர்ந்தே அடைகாக்கும் பழக்கம் கொண்டுள்ளது. வெட்டுக்கிளிகளை அதிகமாக உணவாக உட்கொள்கிறது. இதனால் இப்பறவையை *விவசாயிகளின் நண்பன்* என் அழைக்கிறார்கள். இப்பறவை மரங்களில் அடையும் பேஸ்ஸரின் (Passerine Birds) என்ற பறவை வகையச் சார்ந்ததாகும்.

தோற்ற விளக்கம்
--------------

சூறைக்குருவி மைனாவின் அளவுடையது; கருந்தலையும் கொண்டையும் இளஞ்சிவப்பு கலந்த வெள்ளுடலும் செம்மஞ்சள் நிற அலகு, கால்களும் உடையது.

விசித்திர குணம்
---------------

இப்பறவைகள் பறக்கும்போது கூட்டம், கூட்டமாக வானில் பல வடிவங்களில் பறந்து பல தோற்றத்தை ஏற்படுத்தி மக்களை வியப்படைய வைக்கிறது.

வலசை போதல்
----------

வெளி நாடுகளிலிருந்து பல பறவைகள் இந்தியாவின் பல்வேறு பகுதிக்கும் வலசை வந்தாலும், தமிழ்நாடு மாநிலத்தில் வாழும் பறவையான இது இலங்கையில் உள்ள அம்பாந் தோட்டை, புத்தளம், மற்றும் கட்டுநாயக்க போனற பகுதிகளுக்குச் சென்று பிப்ரவரி, மற்றும் மார்ச் மாதங்களில் தங்கியிருந்துவிட்டு பின்னர் திரும்பிவருகின்றன. தமிழகத்துக்கு வந்து மே, சூன் மாதங்களில் முட்டையிட்டு அடைகாத்து குஞ்சு பொரிக்கிறது.

கலைச்சொற்கள்
------------

* மரத்தை அடையும் பறவை = Passerine (perching bird) | பேரினம் = genus
* சிறகுத்தொகுதி = plumage |

உசாத்துணை
---------

1. ↑  IUCN செம்பட்டியல்
2. ↑  தமிழில் பறவைப் பெயர்கள் - டாக்டர் க. ரத்னம் - பக். 57 (282)
3. ↑  தமிழ் இணையக் கல்விக்கழகத்தின் கலைக்களஞ்சியத்தில் மா. கி.யின் உரை - பக். 278, 279  பரணிடப்பட்டது 2020-09-23 at the வந்தவழி இயந்திரம்
4. 1 2 3  இலங்கைக்கு﻿ கூட்டமாக வலசை செல்லும் சூறைக்குருவிகள்﻿': 'அறிவோம் அறிவிப்போம்' சூழலியல் ஆய்வில் தகவல்﻿ தி இந்து தமிழ் 02 சனவரி 2016
இராயதுர்கம் (Rayadurgam) என்பது இந்தியாவின் ஆந்திரப் பிரதேச மாநிலத்தில் உள்ள அனந்தபூர் மாவட்டத்தின் ஒரு நகரம் ஆகும். இது ஒரு நகராட்சி மன்றத்தால் நிர்வகிக்கப்படுகிறது. இராயதுர்கம் துணிப் பொருட்கள் மற்றும் உற்பத்தி தொழிலுக்கு பெயர் பெற்றது. ஐதராபாத்திலிருந்து சுமார் 451.6 கிமீ (280.6 மைல்) தொலைவில் அமைந்துள்ளது. இப்போது முறையான போக்குவரத்து, நவீன வசதிகளுடன் மெல்ல வளர்ச்சியடைந்து வருகிறது. தேசிய நெடுஞ்சாலை 544DD மூலம் நகரம் ஆந்திரப் பிரதேசம் மற்றும் கர்நாடகாவின் பிற நகரங்களுடன் நன்கு இணைக்கப்பட்டுள்ளது. கர்நாடகாவில் உள்ள பல்லாரி விமான நிலையம் இதன் அருகிலுள்ளது. அதைத் தொடர்ந்து கர்னூல், புட்டபர்த்தி மற்றும் பெங்களூரு நகரங்களும் அருகில் உள்ளது. பல்லாரி, குண்டக்கல், கூடி மற்றும் அனந்தபூர் போன்ற முக்கிய நிலையங்களுடன் இராயதுர்கம் ஒரு தொடர்வண்டி நிலையத்தையும் கொண்டுள்ளது.

மக்கள்தொகை
----------

2011[update], இந்தியாவின் மக்கள் தொகைக் கணக்கெடுப்பின்படி, நகரத்தின் மக்கள் தொகை 61,749 பேர். மொத்த மக்கள் தொகையில், 0–6 வயதுக்குட்பட்ட 30,911 ஆண்கள், 30,838 பெண்கள் மற்றும் 7,462 குழந்தைகள் என உள்ளனர். சராசரி கல்வியறிவு விகிதம் 69.60% ஆக உள்ளது. 37,781 கல்வியறிவு பெற்றவர்கள், தேசிய சராசரியான 73.00% ஐ விட கணிசமாகக் குறைவு.  நகரில் தெலுங்கு ஆட்சி மொழியாகும். கன்னடம் மற்றும் உருது மொழிகளும் இங்கு பரவலாக பேசப்படுகின்றன

1. ↑  "Chapter–3 (Literates and Literacy rate)". Registrar General and Census Commissioner of India.. பார்த்த நாள்: 23 August 2014.
**சந்திரோதயம்** தமிழகப் பெண் ஓவியர்களுள் ஒருவர். இவரது கணவர் ப.தங்கமும் சிறந்த ஓவியராவார். தஞ்சை பெரிய கோயில், குகையநல்லூர் மாரியம்மன் கோயில் ஆகியவற்றின் கடவுள்களை வரைந்துள்ளார்.  இவர் 11 அக்டோபர் 2023 அன்று காலமானார்.

சித்திரக்கதைகளில் இவருக்குள்ள நாட்டம் ஈடு இணையற்றது. இவரது ஓவியங்கள் மிகவும் புகழ் பெற்றனவாகும்.

கல்வி, பணி
----------

கும்பகோணம் ஓவிய ஆசிரியர் குப்புசாமி ஐயரிடம் ஆறு ஆண்டுகள் ஓவியங்கள் கற்று, அரசின் டிப்ளமோ பெற்றவர். ஓவிய ஆசிரியர் பயிற்சியான டி.டி.சி முடித்து கும்பகோணம் செயிண்ட் ஜோசப் உயர்நிலைப்பள்ளியில் இரண்டு ஆண்டுகள் ஓவிய ஆசிரியராகப்ப் பணியாற்றி, பின்னர் தஞ்சாவூர் கிருத்துவ பெண்கள் மேல்நிலைப்பள்ளியில் 33 ஆண்டுகள் ஓவிய ஆசிரியராகப் பணியாற்றி ஓய்வு பெற்றவர்.

ஓவியப்பயிற்சி
-------------

தன்னிடம் பயின்ற மாணவிகளுக்கு சிறப்பாக ஓவியப்பயிற்சி அளித்தவர். தஞ்சாவூரில் நடைபெற்ற உலகத்தமிழ் மாநாட்டு சிறப்பு மலரில் இவருடைய மாணவிகள் இருவர் வரைந்து தந்த ஓவியங்கள் முதல் மற்றும் இரண்டாம் பரிசைப் பெற்றுள்ளன.

சித்திரக்கதை நூல்
-----------------

உலகம் வியக்கும் தஞ்சாவூர் பெரிய கோயிலைக் கட்டிய இராஜராஜனின் இளம் பருவத்தின் நிகழ்ச்சிகளை வரலாற்று அடிப்படையில் கற்பனை கலந்து "மர்மவீரன் ராஜராஜசோழன்" என்ற தலைப்பில் ஒரு சித்திரக்கதையை எழுதி நூலாக வெளியிட்டுள்ளார். அடுத்து தன் கணவர் ஓவியர் தங்கத்துடன் இணைந்து தாராசுரம் ஐராவதீஸ்வரர் கோயிலை வைத்து இரண்டாம் ராஜராஜனின் வரலாற்றுப் பின்னணியில் "ராஜகம்பீரன்" என்ற சித்திரக் கதையை வரைந்து நூலாக வெளியிட்டுள்ளார்.

ஓவியங்கள்
---------

இவர், தனது கணவருடன் ஓவியங்கள் வரைந்துள்ளார். அவற்றுள் கீழ்க்கண்டவை குறிப்பிடத்தக்கனவாகும். இவருடைய அமெரிக்கப் பயணத்தின்போது அமெரிக்க, இந்திய, தமிழ் நண்பர்களுக்கு 60க்கும் மேற்பட்ட ஓவியங்களை வரைந்து தந்துள்ளார். 

* தஞ்சாவூர் பெரிய கோயிலில் சரஸ்வதி, பிரஹ்ஹன் நாயகி, வராகியம்மன் ஓவியங்கள்
* புன்னைநல்லூர் மாரியம்மன் கோயிலில் மாரியம்மன் ஓவியம்
* திருவையாறு தியாகராஜர் சன்னதியில் உஞ்சிவிருத்தி தோற்றத்தில் தியாகராஜர் ஓவியம்

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  போகிற போக்கில்: உயிர் பெறும் சித்திரங்கள் - க்ருஷ்ணி - இந்து தமிழ்திசை நாளிதழ் - 20 செப்டம்பர் 15

வெளியிணைப்புகள்
---------------

* மர்ம வீரன் ராஜராஜன்!, தினமணி, 26.9.2010
* கீற்று, தமிழ்ச்சித்திரக்கதைகள் ஓர் அறிமுகம்
**எல்மாந்து நதி** (*Helmand River*) **எல்மாண்ட்**, **கிர்மாண்ட்** என்றும் உச்சரிக்கப்படும் இது ஆப்கானித்தானின் மிக நீளமான ஆறும், வடிநிலமும் ஆகும்.  இது வர்தகு மாகாணத்தின் வடகிழக்கு பகுதியில் உள்ள இந்து குஃசு மலைகளின் சங்லாக் மலைத்தொடரில் உருவாகிறது. அங்கு காபூல் ஆற்றின் நீர்நிலையிலிருந்து உனாய் கணவாய் மூலம் பிரிக்கப்படுகிறது. இது ஆப்கானித்தானுக்கும் ஈரானுக்கும் இடையிலான எல்லையில் உள்ள ஹாமூன் ஏரியில் கலக்கிறது.

எல்மாந்து மற்றும் அர்கந்தாப் பள்ளத்தாக்கு ஆணையத்தால் நிர்வகிக்கப்படும் இந்த ஆறு, நீர்ப்பாசனத்திற்காக அதிக அளவில் பயன்படுத்தப்படுகிறது. இருப்பினும் தாது உப்புகளின் குவிப்பு பயிர்களுக்கு நீர்ப்பாசனம் செய்வதில் அதன் பயனைக் குறைத்துள்ளது. ஆனாலும் அதன் நீளத்தின் பெரும்பகுதியில் உப்பு இல்லாமல் உள்ளது.  இதன் நீர் ஆப்கானித்தானில் உள்ள விவசாயிகளுக்கு இன்றியமையாதது. ஆனால் இது ஹாமூன் ஏரியில் நீரளிக்கிறது. மேலும், ஈரானின் தென்கிழக்கு சிசுத்தான் மற்றும் பலுச்சித்தான் மாகாணத்தில் உள்ள விவசாயிகளுக்கும் முக்கியமானது.

ஆற்றின் கஜாக்கி அணை உட்பட ஆப்கானித்தானின் சில ஆறுகளில் பல நீர்மின் அணைகள் செயற்கை நீர்த்தேக்கங்களை உருவாக்கியுள்ளன. அர்கந்தாப் ஆறு இதன் முக்கிய துணை நதியாகும். (31°27′N 64°23′E﻿ / ﻿31.450°N 64.383°E﻿ / 31.450; 64.383 ), காந்தாரத்துக்கு வடக்கே ஒரு பெரிய அணையும் உள்ளது.

வரலாறு
------

சரத்துஸ்திரர்களின் புனித நூலான அவெத்தாவில் ( *ஃபர்கார்ட்* 1:13) ஆரிய நிலமான *ஏதுமாந்து* என குறிப்பிடப்பட்டுள்ளது. இது இப்போது ஆப்கானித்தானில் உள்ள பகுதிகளில் சரதுச நம்பிக்கையின் ஆரம்ப மையங்களில் ஒன்றாகும். இருப்பினும், கிமு முதல் மில்லினியத்தின் பிற்பகுதியிலும், கிபி முதல் மில்லினியத்தின் முற்பகுதியிலும், எல்மாந்து மற்றும் காபூல் பள்ளத்தாக்குகளில் இந்துக்கள் மற்றும் பௌத்தர்களின் சமூகங்களின் ஆதிக்கம், பார்த்தியர்கள் அதை "வெள்ளை-இந்தியா" என்று குறிப்பிட வழிவகுத்தது.

சான்றுகள்
---------

1. ↑  "History of Environmental Change in the Sistan Basin 1976 - 2005". .
2. ↑  "Helmand River". .
3. ↑  "Parthian Stations". .
4. ↑  Vendidad 1, at Avesta.org
5. ↑  Beyond is Arachosia, 36 schoeni. And the Parthians call this White India; there are the city of Biyt and the city of Pharsana and the city of Chorochoad and the city of Demetrias; then Alexandropolis, the metropolis of Arachosia; it is Greek, and by it flows the river Arachotus. As far as this place the land is under the rule of the Parthians.
6. ↑  Avesta, translated by James Darmesteter (From கிழக்கின் புனித நூல்கள், American Edition, 1898

குறிப்புகள்
-----------

* Various authors "HELMAND RIVER". *Encyclopædia Iranica* (Online).  United States: Columbia University.
* Frye, Richard N. (1963). *The Heritage of Persia*. World Publishing company, Cleveland, Ohio. Mentor Book edition, 1966.
* Toynbee, Arnold J. (1961). *Between Oxus and Jumna*. London. Oxford University Press.
* Vogelsang, W. (1985). "Early historical Arachosia in South-east Afghanistan; Meeting-place between East and West." *Iranica antiqua*, 20 (1985), pp. 55–99.

வெளி இணைப்புகள்
---------------

விக்கிமீடியா பொதுவகத்தில்,  
 ***எல்மாந்து ஆறு***   
என்பதின் ஊடகங்கள் உள்ளன. 

* From Wetland to Wasteland: The Destruction of the Hamoun Oasis

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி
* Israel
* United States

 |
| மற்றவை | 
* NARA

 |
**கோங்கிடி சுனிதா மகேந்திர ரெட்டி** (*Gongidi Sunitha Mahender Reddy*) (பிறப்பு 16 ஆகஸ்ட் 1969) ஒரு இந்திய அரசியல்வாதி ஆவார். இவர் யதாத்ரி புவனகிரி மாவட்டத்தின் அலைர் தொகுதியை பிரதிநிதித்துவப்படுத்தும் தெலுங்கானா சட்டமன்ற உறுப்பினராகவும், அரசாங்க கொறடாவாகவும் உள்ளார்.   இவர் தெலுங்கானா ராட்டிர சமிதி கட்சியை சேர்ந்தவர்.

ஆரம்ப கால வாழ்க்கை
------------------

கரிங்குலா சுனிதா ராணி 1969 ஆம் ஆண்டு ஆகஸ்ட் 16 ஆம் தேதி தெலங்காணா மாநிலம் ஹைதராபாத்தில் சரளா மற்றும் நரசிம்ம ரெட்டிக்கு கீழ் நடுத்தர குடும்பத்தில் பிறந்தார்.  அவர் தனது பள்ளிப்படிப்பை செகந்திராபாத் வெஸ்லி பெண்கள் உயர்நிலைப் பள்ளியில் பயின்றார் மற்றும் பி.காம். உஸ்மானியா பல்கலைக்கழகத்தில் இருந்து.

தொழில்
------

சுனிதா ரெட்டி தனது பட்டப்படிப்புக் காலத்தில் குடும்பத்தை நடத்துவதற்காக தனியார் நிறுவனத்தில் பணிபுரிந்தார். திருமணத்திற்குப் பிறகும் இவர் அரசியல் பிரவேசம் வரை தனது பணியில் இருந்தார்.

### அரசியல் வாழ்க்கை

இவர் 2001 ஆம் ஆண்டு 2001 தெலுங்கு இராட்டிர சமிதி கட்சியில் இணைந்து அரசியலில் நுழைந்தார். 2001 முதல் 2006 வரை யாதகிரிகுட்டா MPTC, MPP ஆக வெற்றி பெற்றார். 2002-ஆம் ஆண்டில் தெலுங்கு இராட்டிர சமிதி கட்சியின் மாநில பொதுச் செயலாளராக இருந்தார். 2006 - 2011ல் வாங்கப்பள்ளியில் இருந்து சர்பஞ்ச் பதவியை வென்றார். இவர் 2009-ஆம் ஆண்டு தெலுங்கு இராட்டிர சமிதி பொலிட்பீரோவில் உறுப்பினராக உள்ளார் 

இவர் 2014 சட்டமன்றத் தேர்தலில் இந்திய தேசிய காங்கிரசின் புடிடா பிக்ஸ்மையா கவுட்டை விட 30,000 க்கும் அதிகமான வாக்குகள் பெரும்பான்மையுடன் வெற்றி பெற்றார்.  2018 தெலங்கானா சட்டப் பேரவைத் தேர்தலில், இவர் 33086 வாக்குகள் பெரும்பான்மையுடன் மீண்டும் தேர்ந்தெடுக்கப்பட்டார். 

பின்தங்கிய பெண்களின் வேலை வாய்ப்புக்காக வேலை செய்யும் "*ஹெல்ப்*" என்ற தன்னார்வ தொண்டு நிறுவனத்திலும் இவர் பணியாற்றினார்.

அரசியல் புள்ளிவிவரங்கள்
-----------------------

தேர்தல் முடிவுகள்| ஆண்டு | தேர்தல் | தொகுதி | கட்சி | எதிர்ப்பாளர் | பெரும்பான்மை | விளைவாக | Ref. |
| --- | --- | --- | --- | --- | --- | --- | --- |
| 2014 | ஆந்திரப் பிரதேச சட்டப் பேரவைத் தேர்தல் | அலைர் | டிஆர்எஸ் | புடிடா பிக்ஸ்மையா கவுட் (இதேகா ) | style="background: #99FF99; color: black; vertical-align: middle; text-align: center; "class="yes table-yes2"|வெற்றி
 |  |
| 2018 | தெலங்கானா சட்டப் பேரவைத் தேர்தல் | அலைர் | டிஆர்எஸ் | புடிடா பிக்ஸ்மையா கவுட் ( இதேகா ) | style="background: #99FF99; color: black; vertical-align: middle; text-align: center; "class="yes table-yes2"|வெற்றி
 |  |

தனிப்பட்ட வாழ்க்கை
------------------

சுனிதா 2001-ஆம் ஆண்டில் தெலுங்கு இராட்டிர சமிதி கட்சியைச் சேர்ந்த கொங்கிடி மகேந்தர் ரெட்டியை மணந்தார். இவர்களுக்கு இரண்டு மகள்கள் உள்ளனர்.

மேற்கோள்கள்
-----------


1. ↑  "Gongidi Sunitha prays for timely rains". .
2. ↑  "DC discusses if women in state Cabinet can ensure social justice".. பார்த்த நாள்: 14 May 2016.
3. ↑  "Member's Profile - SMT. GONGIDI SUNITHA". .
4. ↑  Politburo | Telangana Rashtra Samithi
5. ↑  TRS releases list of ‘69’ candidates for Assembly polls - The Hindu
6. ↑
**சிந்தகி** (Sindagi) என்பது இந்தியாவின் கர்நாடக மாநிலத்தில் பீசப்பூர் மாவட்டத்தில் உள்ள ஒரு நகரம் மற்றும் வட்டமாகும். பிஜாப்பூருக்கு கிழக்கே சுமார் 60 கி.மீ தொலைவில் உள்ளது.

நிலவியல்
--------

சிந்தகி 16.92 ° N 76.23 ° கிழக்கே அமைந்துள்ளது. இது சராசரியாக 500 மீட்டர் (1640 அடி) உயரத்தில் உள்ளது. சிந்தகி பிரதான மாவட்டமான பீசாப்பூரிலிருந்து 60 கிமீ / 37.28 மைல் தொலைவிலும், மாநில தலைநகரான பெங்களூரிலிருந்து 545 கிமீ / 338.95 மைல்களிலும் உள்ளது. சிந்தகிக்கு அருகிலுள்ள பெரிய ரயில் நிலையம் இண்டி என்ற ஊரில் உள்ளது (50 கி.மீ). அருகிலுள்ள விமான நிலையம் குல்பர்காவில் (96 கி.மீ) உள்ளது. சிந்தகி ஒரு குறைந்த மழைக்காலம் மற்றும் பெரும்பாலான பகுதி வறண்ட நிலம். மேலும் விசயபுரா மாவட்டத்தில் சிந்தகிக்கு ஒரு நல்ல திட்டமிடப்பட்ட நகரம் உள்ளது. சிந்தகி தேசிய நெடுஞ்சாலை 50 உடன் நல்ல போக்குவரத்து முறையைக் கொண்டுள்ளது.

புள்ளிவிவரங்கள்
---------------

2011 இந்திய மக்கள் தொகை கணக்கெடுப்பின்படி, சிந்தகியின் மக்கள் தொகை 53,213 பேர் என்ற அளவில் இருந்தது. ஆண்களில் மக்கள் தொகையில் 51% , பெண்கள் 49% கொண்டுள்ளது. சிந்தகி நடுத்தர அளவிலான கல்வியறிவு விகிதம் 61% ஆகும். ஆண் கல்வியறிவு 69%, பெண் கல்வியறிவு 55% ஆகும். மக்கள்தொகையில் 16% பேர்6 வயதுக்குட்பட்டவர்கள். விசயபுரா மாவட்டத்தில் சிந்தகி நகரம் சிறந்த வணிக வட்டமாகும். மேலும் புதிய மாவட்டமாக இருக்க தகுதியான வட்டங்களில் ஒன்றாகும்.

மேலும் காண்க
------------

* பிஜப்பூர்
* முத்தேபிகல்
* பசவன பாகேவாடி
* குல்பர்கா
* இண்டி
* பாகல்கோட்

குறிப்புகள்
-----------

1. ↑  Falling Rain Genomics, Inc - Sindgi
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. .
**துருக்கியின் மர்மரா பிராந்தியம்** (*Marmara Region*), துருக்கி நாட்டின் 7 புவியியல் பிராந்தியங்களில் ஒன்றாகும். இப்பிராந்தியம் துருக்கியின் வடமேற்கில் உள்ள மர்மரா கடலைச் சுற்றி அமைந்துள்ளது. இப்பிராந்தியம் துருக்கியின் 7 பிராந்தியங்களில் இது இரண்டாவது சிறிய மாகாணம் ஆகும். ஆனால் மக்கள்தொகை அடர்த்தியில் முதலிடத்தில் உள்ளது. இப்பிராந்தியத்தில் 11 மாகாணங்கள் உள்ளது. இதன் பெரிய நகரம் இஸ்தான்புல் ஆகும். பிற முக்கிய நகரங்கள் பூர்சா, இஸ்மித், பாலிகேசிர், தெகிர்தாக், சானாகலே மற்றும் எடிர்னே ஆகும். 67,000 சதுர கிலோ மீட்டர் பரப்பளவு கொண்ட இப்பிராந்தியத்தின் மக்கள் தொகை சனவரி 2022ல் 2,70,50,405 ஆகும். துருக்கியில் இப்பிராந்தியமே மக்கள் தொகை மற்றும் தனிநபர் வருமானத்தில் முதலிடத்தில் உள்ளது. மேலும் இது ஆசியா மற்றும் ஐரோப்பா கண்டங்களை இணைக்கிறது.

அமைவிடம்
--------

மர்மரா பிராந்தியத்தின் மேற்கில் ஏஜியன் கடல் மற்றும் கிரேக்கமும், வடக்கில் பல்கேரியா மற்றும் கருங்கடலும், கிழக்கில் கருங்கடல் பிராந்தியம், மற்றும் தெற்கில் ஏஜியன் பிராந்தியம் எல்லைகளாக உள்ளது.

மர்மரா பிராந்திய மாகாணங்கள்
---------------------------

1. பாலிகேசிரி மாகாணம்
2. பைலேசிக் மாகாணம்
3. பூர்சா மாகாணம்
4. சனக்கேலே மாகாணம்
5. இதிர்னே மாகாணம்
6. இஸ்தான்புல் மாகாணம்
7. கிர்க்லாரேலி மாகாணம்
8. கோசாலி மாகாணம்
9. சகாரியா மாகாணம்
10. தெகிர்தாக் மாகாணம்
11. யாலோவா மாகாணம்

தட்ப வெப்பம்
------------

மர்மரா பிராந்தியத்தின் ஏஜியன் கடற்கரை மற்றும் தெற்கு மர்மரா கடற்கரைப் பகுதிகளில் நடுநிலக்கடல் சார் வானிலை மற்றும் ஈரப்பதமான மிதவெப்ப மண்டல காலநிலை கொண்டது. மர்மரா பிராந்தியத்தின் உட்புறப் பகுதிகளில் கடல்சார் காலநிலையும், கருங்கடல் பகுதிகளில் ஈரப்பதமான கண்ட காலநிலையும் கொண்டுள்ளது. கோடையில் குறைந்த வெப்பமும்; குளிர்காலத்தில் குளிரும், சில நேரங்களில் பனிப்பொழிவும் ஏற்படுகிறது.

இதனையும் காண்க
--------------

* மத்திய அனதோலியா பிராந்தியம்
* கிழக்கு அனடோலியா பிராந்தியம்
* தென்கிழக்கு அனதோலியா பிராந்தியம்
* மத்தியத்தரைக் கடல் பிராந்தியம்
* ஏஜியன் பிராந்தியம்
* கருங்கடல் பிராந்தியம்
* மர்மரா கடல்
* ஏஜியன் கடல்
* கருங்கடல்

இஸ்தான்புல் நகரத்தின் அகலப்பரப்புக் காட்சி

மேற்கோள்கள்
-----------

1. ↑  "Database - Regions - Eurostat". .

வெளி இணைப்புகள்
---------------
***பொன்னு விளையும் பூமி*** 1959 ஆம் ஆண்டு வெளியான ஒரு இந்திய தமிழ்த் திரைப்படமாகும். ஏ. பீம்சிங் இயக்கத்தில் உருவான இத்திரைப்படத்தில் ஜெமினி கணேசன், பத்மினி, டி. பாலசுப்பிரமணியம், எஸ். வி. சுப்பையா உள்ளிட்ட பலர் நடித்திருந்தனர். இராம. அரங்கண்ணல் கதை வசனம் எழுதினர். கே. ஹெச். ரெட்டி இசையமைத்தார்.

கதை
---

வயலூரில் வளமான விவசாய நிலம் வைத்திருக்கும் விவசாயி நாகன். நாகன் தனது விவசாய நிலத்தை தனது கோயிலாகக் கருதும் நேர்மையான மற்றும் கடின உழைப்பாளி. நிலம் வளமானதாக இருந்தாலும், சில சமயங்களில் விளைச்சல் நன்றாக இருக்காது. அவருக்கு நல்லான் என்று ஒரு மகன் இருக்கிறான், அவன் ஒரு தைரியமான மற்றும் அச்சமற்ற இளைஞன். நாகன் நல்லானை முத்தம்மா என்ற பெண்ணை மணக்க முடிவு செய்கிறான். பாலகோடிநாதர் என்ற செல்வந்தரின் வீட்டில் பணிப்பெண்ணாக வேலை செய்யும் அழகான பெண். அவளது தந்தை அவளை அந்த நிலையில் விட்டுவிட்டு மலேசியாவுக்கு ஓடிவிட்டார். நல்லான் மற்றும் முத்தம்மாவின் திருமண விழாவிற்கு நாகன் செல்வந்தரான பாலகோடிநாதரிடம் கடன் வாங்க வேண்டியிருந்தது. நாட்கள் செல்ல செல்ல நல்லானுக்கும் முத்தம்மாவுக்கும் ஆண் குழந்தை பிறக்கிறது. அவருக்கு இன்பன் என்று பெயரிட்டனர். நாகனால் கடனைத் தீர்க்க முடியவில்லை. பாலகோடிநாதர் குடும்பத்தினர் மீது வழக்கு போடுவேன் என்று மிரட்டுகிறார். அதனால், அந்தக் குடும்பம் கிராமத்தை விட்டுவிட்டு வேலை தேடி சென்னைக்கு இடம்பெயர முடிவு செய்கிறது. கடனுக்குப் பதிலாக அவர்கள் தங்கள் சொத்துக்களை ஒப்படைக்கிறார்கள். நல்லான் பாலகோடிநாதரிடம் பாக்கி பணத்தை ஒருநாள் கொடுத்துவிட்டு நிலத்தை மீட்டுத் தருவதாகச் சொல்கிறான். பாலகோடிநாதரின் அருளாளன் மனைவி அவர்கள் சென்னையில் வாழ்வதற்காக ஒரு தொகையை கொடுக்கிறார். ஆனால், குடும்பத்தினர் சென்னைக்கு வந்ததும் சில ஏமாற்றுக்காரர்கள் பணத்தை எடுத்துச் செல்கிறார்கள். எதுவும் இல்லாமல் குடும்பம் சிதறுகிறது. குழந்தை தொலைந்து போகிறது. நல்லான் பணம் சம்பாதித்து விட்டு செல்கிறான். முத்தம்மாவும் நாகனும் தனித்து விடப்பட்டுள்ளனர். அந்தக் குடும்பம் எப்படி ஒன்றுசேர்கிறது மற்றும் அவர்களது நிலத்தை மீட்டெடுக்கிறது என்பது கதையின் மீதியை உருவாக்குகிறது.

மேற்கோள்கள்
-----------

1. ↑  Ashish Rajadhyaksha & Paul Willemen. *Encyclopedia of Indian Cinema*. Oxford University Press, New Delhi, 1998. பக். 629. .
2. ↑   *பொன்னு விளையும் பூமி பாட்டுப் புத்தகம்*. கலைமகள் அச்சகம், மதுரை. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/வெண்புருவ|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வெண்புருவ சோலைபாடி** (***காப்சிகசு லுசோனியென்சிசு***) என்பது மியூசிகாபிடே குடும்பத்தில் உள்ள ஒரு பறவை சிற்றினமாகும். இது பிலிப்பீன்சு தீவில் மட்டுமே காணப்படும் அகணிய உயிரி. முன்னர் விசயன் சோலைபாடி (*கா. சூப்பர்சிலியாரிசு*) இதன் துணையினமாகக் கருதப்பட்டது.

மேற்கோள்கள்
-----------

1. ↑  BirdLife International (2012). "*Copsychus luzoniensis*". *IUCN Red List of Threatened Species* **2012**.. பார்த்த நாள்: 26 November 2013. old-form url

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1589113
* விக்கியினங்கள்: Copsychus luzoniensis
* BirdLife: 103894700
* BOLD: 117624
* ஈபேர்டு: whbsha1
* Euring: 27960
* GBIF: 2492676
* iNaturalist: 204492
* IRMNG: 10216628
* ITIS: 559431
* IUCN: 103894700
* என்.சி.பி.ஐ: 512571
* Xeno-canto: Copsychus-luzoniensis

 |
**பள்ளூர் பரசுராமேசுவரர் கோயில்** (பரசுராமேச்சரம்) என்று அறியப்படும் இக்கோயில், காஞ்சிபுரம் அருகிலுள்ள பள்ளூர் சிவன் கோயிலாகும். கச்சியப்ப சிவாச்சாரியார், தான் இயற்றிய காஞ்சி புராணத்தில் இவ்வாலயம், 1500 ஆண்டுகள் தொன்மையானது என்று குறிப்பிட்டுள்ள இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

இறைவர், வழிபட்டோர்
------------------

* இறைவர்: பரசுராமேசுவரர்
* இறைவியார்: ரேனுகா, ஸ்ரீபெருங்கருணைநாயகி
* தல விருட்சம்:
* தீர்த்தம்:
* வழிபட்டோர்: பரசுராமர்.
* பிற சன்னதிகள்: பாலமுருகன், நர்த்தன கணபதி, மகாவிஷ்ணு, பிரம்மா, துர்க்கை (அருகிலுள்ள கோவில்கள்-ஸ்ரீகுகையீச்வரர், ஸ்ரீஅரசாலையம்மன்-வராஹி, ஏழு கன்னிகைகள்)

தல வரலாறு
---------

பரசுராமர் இவ்விறைவனை வழிபட்டு, தாம் எண்ணிவாறு அரசர்களை அழித்து, அக்குருதியினாலேயே தன் தந்தைக்கு தர்ப்பணம் செய்தார் என்பது தல வரலாறாகும்.

அமைவிடம்
--------

தமிழ்நாட்டிலுள்ள வேலூர் மாவட்டம் காஞ்சிபுரம் மாவட்டத்தின் வடக்கு எல்லை பகுதியில், காஞ்சிபுரத்திலிருந்து அரக்கோணம் செல்லும் சாலையில் உள்ள திருமால்பூரையடுத்துள்ள பள்ளூர் என்னும் கிராமத்தில் இக்கோயில் அமைந்துள்ளது. தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடக்கே சுமார் 15 கிலோமீட்டர் தொலைவில் இக்கோயில் தாபிக்கப்பட்டுள்ளது.

மேற்கோள்கள்
-----------

1. ↑  Project Madurai, 1998-2008 | சிவஞான சுவாமிகள் அருளிய காஞ்சிப் புராணம் - பகுதி 3 | 44. பரசிராேமச்சரப் படலம் 1512 - 1573
2. ↑  naavaapalanigotrust.com | PALLORE-SIVAN/பள்ளூர்-சிவன்/பரசுராமேஸ்வரம்
[*தொடர்பிழந்த இணைப்பு*]
3. ↑  "shaivam.org | பரசுராமேச்சரம் (பரசுராமேசுவரர்) | தல வரலாறு.". .
4. ↑  "shaivam.org | காஞ்சி சிவத் தலங்கள் | பரசுராமேச்சரம்.". .

வெளி இணைப்புகள்
---------------

* அரக்கோணம் கோயில்களின் சாலைகள் வரைபடம்.
* பரசுராமேசுவரர் திருக்கோவில் கோயில் படிமம் (1).
* பரசுராமேசுவரர் திருக்கோவில் கோயில் படிமம் (2).
* தினமணி வேண்டும் வரம் தரும் பள்ளூர் பரசுராம ஈஸ்வரர்!
**அருண் பாண்டியன்** (*Arun Pandian*) என்பவர் ஒரு தமிழ் திரைப்பட நடிகராவார். இவரின் தந்தை முன்னாள் இராணுவ வீரர். தமிழ் மொழியில் விகடன், போன்ற பல்வேறு திரைப்படங்களை இயக்கியுள்ளார். இவர் தற்போது ஐங்கரன் பட நிறுவனத்தை நடத்தி வருகிறார். இவர் 2011 ஆம் ஆண்டில் பேராவூரணி (சட்டமன்றத் தொகுதி)யின் உறுப்பினராக இருந்தார்.
இவர் தென்னிந்திய திரைப்பட நிதியாளர்கள் சங்கத்தின் (சிஃபா) செயலாளராகவும், தென்னிந்திய திரைப்பட ஏற்றுமதியாளர்கள் சங்கத்தின் (சிஃபியா) தலைவராகவும் உள்ளார்.

அரசியல்
-------

இவர் 2011 இல் தமிழ்நாடு சட்டப் பேரவை தேர்தலில் தேசிய முற்போக்கு திராவிட கழகம் (தே.மு.தி.க) வேட்பாளராக பேராவூரணி தொகுதியில் போட்டியிட்டபின் சட்டமன்ற உறுப்பினராகத் தேர்ந்தெடுக்கப்பட்டார். 2016 பெப்ரவரி 21 அன்று அருண் பாண்டியன் மற்றும் ஒன்பது சட்டமன்ற உறுப்பினர்கள் மாநில சட்டமன்றத் தேர்தலுக்கு முன்னர் இராஜினாமா செய்தனர். 2016 பெப்ரவரி 25 அன்று அனைத்திந்திய அண்ணா திராவிட முன்னேற்றக் கழகம் கட்சியின் பொதுச் செயலாளர் தமிழ்நாடு முதலமைச்சர் ஜெயலலிதா முன்னிலையில் (அஇஅதிமுக)வில் இணைந்தார் .

குடும்பம் மற்றும் கல்வி
-----------------------

இவர் ஓய்வு பெற்ற லெப்டினன்ட் கேணல் டி.பி.செல்லையா என்பவரின் மகனாவார். இவர் திருநெல்வேலியில் வசிக்கிறார். இவரது மறைந்த சகோதரர் சி. துரை பாண்டியன் இயக்கிய ஊழியன் (1994) திரைப்படத்தில் அருண் பாண்டியன் முதன்மை கதாபாத்திரத்தில் நடித்தார். இவருக்கு கவிதா பாண்டியன், கிரானா பாண்டியன் மற்றும் கீர்த்தி பாண்டியன் என்ற மூன்று மகள்கள் உள்ளனர். இவர் இளங்கலை பொருளாதாரத் துறையில் சென்னை பல்கலைக்கழகத்தில் பட்டம் பெற்றுள்ளார். இவரது மகள் கீர்த்தி பாண்டியன் மற்றும் இவரது மருமகள் ரம்யா பாண்டியன் ஆகியோர் நடிகைகளாக பணியாற்றி வருகின்றனர்.

சான்றுகள்
---------

1. ↑
2. ↑
3. ↑  The Hindu : States / Tamil Nadu : Two more DMDK MLAs meet Jayalalithaa
4. ↑  "காப்பகப்படுத்தப்பட்ட நகல்". .
5. ↑  "காப்பகப்படுத்தப்பட்ட நகல்". .
**தொட்டபல்லாபூர்** (*Doddaballapura*) என்பது தென்னிந்திய மாநிலமான கர்நாடகா மாநிலத்திலுள்ள பெங்களூரு ஊரக மாவட்டத்திலுள்ள ஒரு நகராட்சிப் பகுதியாகும். 'தொட்டா' என்பது கன்னடத்தில் "பெரியது" என்று பொருள்படும். இது பெங்களூரில் இருந்து 40 கி.மீ. தொலைவிலுள்ள பல தேசிய நிறுவனங்களைக் கொண்ட ஒரு தொழில் நகரமாகும்.

உள்ளூர் ஆதிநாராயண கோவிலில் கிடைத்துள்ள கி.பி. 1598 தேதியிட்ட ஒரு கல்வெட்டில் இந்த இடம் பல்லாலபுரம் தாண்டா என்று குறிப்பிடப்பட்டுள்ளது. இது போசளப் பெயரான பல்லாலிலிருந்து தோன்றி, பின்னர் பல்லாபுரம் என சிதைந்திருக்கலாம். ஒரு குறிப்பிட்ட எறும்புப் புற்றின் மீது ஒரு பசு 'பாலை' சுரக்கும் சூழ்நிலையிலிருந்து இந்த கிராமம் அதன் பெயரைப் பெற்றதாகவும், இந்த சகுனம் நகரத்தின் அடித்தளத்திற்கு வழிவகுத்ததாகவும் நம்பப்படுகிறது. 'பல்லா' என்பதிலிருந்து பல்லாபுரம் என்ற பெயர் இவ்வாறு பெறப்பட்டது.

பொருளாதாரம்
-----------

பெங்களூரிலிருந்து வடக்கு நோக்கி பெங்களூர்-இந்துப்பூர் மாநில நெடுஞ்சாலையில் (SH-9) 40 கிமீ தொலைவில் தொட்டபல்லாபூர் உள்ளது. இந்த நகரம் பட்டுப் புடவை நெய்தலுக்குப் பெயர் பெற்றது. வட்டத்தின் பெரும்பான்மையான மக்கள் இன்னமும் விவசாயத்தை முக்கிய வருமான ஆதாரமாக கொண்டுள்ளனர். நகரப் பகுதியில் மக்கள் நெசவு தொடர்பான தொழிலை (முக்கியமாக விசைத்தறி) சார்ந்துள்ளனர். தினசரி ஆயிரக்கணக்கான பணியாளர்கள் வேலைக்காக பெங்களூரு செல்கின்றனர்.

இந்த நகரத்தில் இராசத்தானில் இருந்து வந்த ஏராளமான மார்வாடி மக்கள் உள்ளனர். நகைக்கடைகள், அடகு தரகு கடைகள், மின்சாதன கடைகள், துணி/ஆயத்த ஆடை கடைகள், உள்ளூர் மக்களிடமிருந்து உற்பத்தி செய்யப்படும் பட்டுப் புடவைகளை வாங்குதல் மற்றும் விற்பது ஆகியவற்றை நம்பியுள்ளது. பசெட்டிஅள்ளி பல தொழிற்சாலைகளைக் கொண்ட அருகிலுள்ள நகரமாகும்.

ஒரு பெரிய ஆயத்த ஆடை பூங்கா உட்பட தொழில்துறை பகுதியில் பல தேசிய மற்றும் பன்னாட்டு ஆடை தொழிற்சாலைகள் நிறுவப்பட்டுள்ளன - கௌரிபிதானூரில் இருந்து தினமும் தொழில்துறை பகுதிக்கு பயணிக்கும் மக்கள் உட்பட தொட்டபல்லாபூர் மற்றும் அதைச் சுற்றியுள்ள ஆயிரக்கணக்கான மக்கள் வேலை செய்கிறார்கள்.

வரவிருக்கும் திட்டங்கள்
$22 பில்லியன் முதலீட்டில் , 12,000-ஏக்கர் (49 கிமீ2) பரப்பளவில் இந்தியாவின் மிகப்பெரிய தகவல் தொழில்நுட்பப் பகுதியும் கருநாடகாவின் வரலாற்றில் மிகப்பெரிய உள்கட்டமைப்பு திட்டம் ஒன்று இங்கு வரவுள்ளது.

சான்றுகள்
---------

1. ↑  "Doddaballapur Industries Association, Bangalore". .
2. ↑  "State Cabinet approves IT park near Devanahalli airport". The Hindu. 2010-01-29. .

வெளி இணைப்புகள்
---------------

விக்கிமீடியா பொதுவகத்தில்,  
 ***தொட்டபல்லாபூர்***   
என்பதின் ஊடகங்கள் உள்ளன.
**ஜி. ஆர். சுவாமிநாதன்** (*G.R. Swaminathan*) 28 சூன் 2017 முதல் சென்னை உயர் நீதிமன்ற நீதியரசராக உள்ளார். 1968ல் திருவாரூரில் பிறந்த சுவாமிநாதன்சேலம் அரசு சட்டக் கல்லூரியில் இளநிலை சட்டப் படிப்பு முடித்தார். முதுநிலை சட்டப் படிப்பை சென்னை அம்பேத்கர் அரசு சட்டக் கல்லூரியில் முடித்தார்.

தொழில்
------

சுவாமிநாதன் 1991ல் வழக்கறிஞராக பதிவு செய்து கொண்டு, 1997 முதல் புதுச்சேரியில் தனியாக வழக்குரைஞர் தொழிலை நடத்தினார். சென்னை உயர் நீதிமன்ற மதுரைக் கிளை நிறுவப்பட்டப் பின்னர், சுவாமிநாதன் 2004 முதல் மதுரையில் வழக்குரைஞர் தொழிலை செய்தார். 2014ம் ஆண்டில் சுவாமிநாதன் இந்திய அரசின் கூடுதல் சொலிசிட்டர் ஜெனரலாக நியமிக்கப்பட்டார். 28 சூன் 2017 அன்று இவர் சென்னை உயர் நீதிமன்ற தற்காலிக நீதியரசராக நியமிக்கப்பட்டார். ஏப்ரல் 2019ல் சுவாமிநாதன் சென்னை உயர் நீதிமன்றத்தின் நிரந்தர நீதிபதியாக நியமிக்கப்பட்டார். இவர் 31 மே 2030 அன்று பணி ஓய்வு பெற உள்ளார்.

மேற்கோள்கள்
-----------

1. ↑  Staff Reporter (2017-06-29). "Six HC judges sworn in" (in en-IN). *The Hindu*. .
2. ↑  "Madras High Court | Profile of Judges". .
3. ↑  Mohapatra, Samhati (2021-12-16). "Why Madras HC struck down sedition case against YouTuber Maridoss" (in en-US). .
4. ↑  S, Mohamed Imranullah (2019-04-06). "Six HC judges made permanent" (in en-IN). *The Hindu*. .
5. ↑  S, Mohamed Imranullah (2019-07-01). "Self-critical High Court judge raises the bar" (in en-IN). *The Hindu*. .
**கூத்தனூர் சரசுவதி கோயில்** (*Saraswathi Temple, Koothanur*) இந்தியாவின் தமிழ்நாடு மாநிலம் திருவாரூர் மாவட்டம், நன்னிலம் வட்டத்தில் அமைந்துள்ளது. மயிலாடுதுறை-திருவாரூர் தொடருந்துத் தடத்தில் சென்றால் பூந்தோட்டம் என்ற ஊருக்கு அருகே இக்கோயில் உள்ளது. கல்விக்குரிய தெய்வமாக கருதப்படும் சரசுவதிக்கு அமைக்கப்பட்டுள்ள தனிக்கோயிலாகவும் கருதப்படுகிறது. இக்கோயிலின் குடமுழுக்கு 2018 ஆம் ஆண்டு சூலை மாதம் முதல் தேதியன்று நடைபெற்றது. இந்த ஆலயத்தில் சரசுவதி பூசை விழா ஒவ்வொரு வருடமும் மிகவும் சிறப்பாக கொண்டாடபடுவது வழக்கமாகும்.

கோயில் அமைப்பு
--------------

கோயிலின் முன்புறம் மூன்று நிலை ராசகோபுரத்தினைக் கொண்டுள்ளது. முன் மண்டபம் வேலைப்பாடுகளுடன் அமைந்துள்ளது. அலங்கார மண்டபம் முகப்பில் அம்பாள் சுதை உள்ளது. கர்ப்பகிரக விமானம் கர்ண கூடுகள், அந்த்ராளம் உள்ள மாறுபட்ட விமானமாகும். இரண்டு பிற்காலக் கல்வெட்டுகள் மட்டும் உள்ளன. இத்தலத்தின் மூலவராக சரஸ்வதி காணப்படுகிறார். வெண்ணிற ஆடையில், வெண் தாமரையில் பத்மாசனத்தில், வலது கீழ் கையில் சின்முத்திரையும், இடக்கையில் புத்தகமும், வலது மேல்கையில் அட்சர மாலையும், இடது மேல்கையில் அமிர்தகலசமும் தாங்கி அமர்ந்திருக்கிறார்.

ஒட்டக்கூத்தர்
-------------

ஒட்டக் கூத்தன் எனும் தமிழ் கவிஞனுக்கு சரசுவதிதேவியின் அருள் கிடைக்கப் பெற்று, ஒட்டக்கூத்தன் வழிபட்டதால் கோயில் அமைந்துள்ள ஊர் கூத்தனூர் என பெயர் பெற்றது. கவிபாடும் திறன் வேண்டி கலைமகளை வழிபட நினைத்தார் ஒட்டக்கூத்தர். கூத்தனூரில் பூந்தோட்டம் ஒன்றை அமைத்து தட்சிணாவாகினியாய் ஓடும் அரிசொல் மாநதியின் நீரால் அபிசேகம் செய்து நாள்தோறும் அம்பிகையை வழிபட்டு வந்தார். ஒட்டக்கூத்தரின் தொண்டில் மகிழ்ந்த நாமகள் தன் வாய் மணமாம் தாம்பூலத்தை அவருக்கு கொடுத்து வரகவி ஆக்கினாள் என்பர். தனக்கு பேரருள் புரிந்த கூத்தனூர் சரசுவதியை ஆற்றுக்கரை சொற்கிழத்தி வாழிய என்று பரணி பாடியுள்ளார் ஒட்டக்கூத்தர்.

நம்பிக்கை
---------

பள்ளிக்குச் சேர்க்கும் முன்பாக குழந்தைகளை இங்கு அழைத்து வந்து ஆசி பெற்றுச் செல்வதை மக்கள் வழக்கமாகக் கொண்டுள்ளனர். பள்ளி மாணவர்கள் தாம் தேர்ச்சி பெறவேண்டும் என்று பிரார்த்தனை செய்து தம் தேர்வு எண்களைக் கோயிலில் இங்குகுறித்து வைப்பதும் உண்டு. கலைமகள் தமக்கு கல்விச்செல்வத்தை வழங்குவாள் என்ற நம்பிக்கை இங்குள்ள பக்தர்களுக்கு உள்ளது.

மேற்கோள்கள்
-----------

1. ↑  "கூத்தனூர் சரஸ்வதி கோயில், Thiruvarur" (in ta). .
2. ↑  கூத்தனூர் சரஸ்வதி கோயில், திருவாரூர்
3. ↑  கூத்தனூர் சரஸ்வதி கோயில் கும்பாபிஷேகம், தினமணி, 2 சூலை 2018
4. ↑   அருள்மிகு மகாசரஸ்வதியம்மன் திருக்கோயில், மகாமகம் சிறப்பு மலர் 2004
5. ↑  C, Jeyalakshmi (2021-10-14). "கூத்தனூர் சரஸ்வதி கோவிலில் பக்தர்கள் வழிபாடு - சரஸ்வதி ஆலயங்கள் எங்கெங்கு இருக்கு தெரியுமா" (in ta). .

புற இணைப்புகள்
--------------

அருள்மிகு சரஸ்வதி திருக்கோயில், தினமலர்
**இந்திய மைனா** (அறிவியல் பெயர்: *Acridotheres tristis tristis*) என்பது சாதாரண மைனாவின் துணையினம் ஆகும்.

விளக்கம்
--------

இந்திய மைனாவானது கொண்டைக்குருவிக்கும் புறாவுக்கும் இடையிலான அளவில் சுமார் 23 செ. மீ. நீளம் இருக்கும். இதன் அலகு, கால்கள் போன்றவை மஞ்சளாகவும், விழிப்படலம் பழுப்பாகவும் இருக்கும். தலை, கழுத்து, மார்பு ஆகியன பளபளக்கும் கறுப்பு நிறத்திலும், உடலின் மேற்பகுதி கறும்பழுப்பு நிறத்திலும் இருக்கும். இதன் இறக்கைகளில் வெள்ளை வட்டம் காணப்படும். பறக்கும்போது தெளிவாகத் தெரியும். இதன் வயிறும் வாலடியும் அழுக்கு வெள்ளையாக இருக்கும். வாலடிப் போர்வை இறகுகள் வெண்மையாகவும், கண்ணைச் சுற்றிலும் தூவியற்ற பகுதி மஞ்சளாக இருக்கும்.

பரவலும் வாழிடமும்
-----------------

இது தெற்கு கசக்கஸ்தான், துருக்மெனிஸ்தான் கிழக்கு ஈரானில் இருந்து தெற்கு சீனா, இந்தோசீனா, மலாய் தீபகற்பம், தென்னிந்தியா வரை காணப்படுகிறது. இது ஹவாய் மற்றும் வட அமெரிக்காவுக்கு அறிமுகப்படுத்தப்பட்டது.

நடத்தை
------

இந்திய மைனா இணையாகவும் சிறு கூட்டமாகவும் காணப்படும். இது தன் வாழிடங்களில் மனிதர்களைச் சார்ந்து வாழும் திறண் கொண்டது. புழு, பூச்சி, தானியம், சமையலறை கழிவுப் பொருட்கள், பழங்கள் போன்ற பல்வேறு உணவுப் பொருட்களை உணவாகக் கொள்ளும். மலர்த் தேனை விரும்பிக் குடிக்கும். மனிதர்களிடம் எளிதாக பழகும் தன்மை கொண்டது. பலவகையான உரையாடும் குரலில் கத்தும். குஞ்சாக இருக்கும்போதே இதை சிலர் எடுத்து வளர்த்து பேசப் பழக்குவர். என்றாலும் காட்டு மைனாவைப்போலப் பேசும் திறண் இதற்கு இல்லை. 

இது பெப்ரவரி முதல் ஆகத்து வரை இனப்பெருக்கத்தில் ஈடுபடுகிறது. குச்சி, வேர், குப்பைகள், காகிதம் ஆகியவற்றைக் கொண்டு சுவர், மரப் பொந்துகளில் கூடு கட்டும். அதில் நீன்கு அல்லது ஐந்து முட்டைகளை இடும். முட்டைகள் பசுமை தோய்ந்த பளபளக்கும் நீலநிறத்தில் இருக்கும். ஓரே ஆண்டில் இருமுறை முட்டையிட்டு குஞ்சு பொரிப்பது உண்டு.

மேற்கோள்கள்
-----------

1. ↑  "Nuthatches, Wallcreeper, treecreepers, mockingbirds, starlings, oxpeckers". *World Bird List Version 8.1* (International Ornithologists' Union). 2018. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27630644
* AFD: Acridotheres\_tristis\_tristis
* GBIF: 7341621
* iNaturalist: 629477
* ITIS: 917429

 |
**பொன்காளி அம்மன் திருக்கோவில்** தமிழ்நாட்டில் ஈரோடு மாவட்டம், சிவகிரி, தலையநல்லூரில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது. இக்கோவில் முறையே கூறைகுல மற்றும் விளையன்குல கொங்கு வேளாளர் கவுண்டர்களின் குல தெய்வமாக வணங்கப்படுகிறது.

வருடம் தோறும் பங்குனி மாதம் இக்கோவில் திருவிழா நடைபெறுகிறது. இக்கோவில் விழாவின் சிறப்பாக புதன் கிழமை இரவு நடைபெறும் குதிரை துளுக்குபிடித்தல், தேர் இழுத்தல், தீப்பந்தம் பிடித்தல் நிகழ்ச்சிகளில் பெருமளவு மக்கள் கலந்து கொள்கின்றனர்.

ஈரோட்டில் இருந்து 30 கிலோமீட்டர் தொலைவிலும், கொடுமுடியில் இருந்து 15 கிலோமீட்டர் தொலைவிலும், காங்கேயத்தில் இருந்து சுமார் 30 கி.மீ. தொலைவிலும் கோவில் அமைந்துள்ளது.

மேற்கோள்கள்
-----------

1. ↑  "Arulmigu Ponkaliamman Temple, Thalaiyanallur, Kodumudi - 638109, Erode District [TM010249.Ponkaliamman,Ponkaliamman"]. .

வெளி இணைப்புகள்
---------------

* கோவில் இணையதளம் பரணிடப்பட்டது 2015-04-02 at the வந்தவழி இயந்திரம்
* பெண்களின் கவலைகள் போக்கும் பொன்காளி பரணிடப்பட்டது 2015-01-23 at the வந்தவழி இயந்திரம், நாளிதழ்: தினகரன், நாள்: ஆகஸ்டு 23, 2014
* சிவகிரி பொன்காளியம்மன் கோவில் தேர்த் திருவிழா: தீப்பந்தங்களுடன் பக்தர்கள் வழிபாடு, தினமணி, நாள்: மார்ச் 28, 2013]
* Koorai Kulam (கூரை குலம்)

 பரணிடப்பட்டது 2016-03-05 at the வந்தவழி இயந்திரம்